Diari Oficial de la Generalitat Valenciana


Sumari del DOGV 4635, del 21-11-2003 (2003/12814)

Informació pública del programa d'actuació aïllada en SUE Portichol-1, carrer Corretjola.
-----------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12791


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació aïllada en SUE Portichol-1, carrer Corretjola. [2003/M12053]
  
El regidor delegat d'Urbanisme, en data 19 de setembre de 2003, ha dictat, entre altres, la següent resolució:
  
«Resolució número 1.656/2003.
  
Vist expedient que es tramita per a l'aprovació del programa d'actuació aïllada en SUE Portichol-1, carrer Corretjola, presentant en data 11 de juliol de 2001, NRE 7.189, amb projecte d'urbanització.
  
Vista la provisió d'incoació d'expedient evacuada pel regidor delegat d'Urbanisme Vicente Ortolá Bas, de data 16 de juliol de 2001.
  
Atés que d'acord amb l'informe tècnic previ emés en data 28 d'agost de 2001, per l'arquitecte tècnic municipal Jaume Roqueta i Alcaraz, i l'informe jurídic de la tècnica d'administració general Alicia Ferrándiz Casal, de data 9 de novembre de 2001, es va sotmetre a informació pública en virtut de la Resolució número 2.358/2001, de 27 de novembre, mitjançant publicació en el Diari Oficial de la Generalitat Valenciana número 4.207, de data 11 de març de 2002, i en el diari La Verdad, en data de 5 de febrer de 2002, procedint-se en data 16 d'abril de 2002 a l'obertura de l'única plica presentada.
  
Atés que mitjançant escrit NRE 6.278 presentant per Miguel Zaragozí Pons, en data 7 de maig de 2003, s'adjunta estudi de detall conseqüència de l'informe de data 4 de febrer de 2003, emés per l'arquitecte tècnic municipal Jaume Roqueta i Alcaraz, conformat per l'arquitecte municipal Enric Morera i Esteve, per a reajustar les alineacions del pla.
  
Vist informe tècnic evacuat per l'arquitecte municipal Enric Morera i Esteve, de data 16 de juny de 2003, favorable al sotmetiment a informació pública de l'estudi de detall en SUE carrer de Corretjola.
  
En virtut del que establix l'article 52 de la Llei 6/1994, de 15 de novembre, s'assenyala que els promotors podran promoure el dit estudi de detall en desenvolupament d'un programa del qual siguen adjudicataris. Continua assenyalant que l'exposició al públic s'efectua exhibint la documentació completa i no els són d'aplicació les regles relatives a la competència entre proposicions juridicoeconòmiques, no obstant això els és d'aplicació el règim establit respecte als programes d'actuació, article 45 i següents.
  
Assenyala l'article 100 del RPCV/1998, en relació amb l'article 26 de la llei, que els estudis de detall hauran de preveure's en el PGOU, PP o PIR, que tindran per objecte, entre altres, l'ordenació de volums, sense alterar el destí del sòl, augmentar l'aprofitament urbanístic, ni incomplir les normes específiques que per a la seua creació ha de preveure el pla que reclame aprovar-los; i en cap cas podran causar perjuí ni alterar les condicions d'ordenació dels predis confrontants.
  
Atés l'informe jurídic, de caràcter favorable, emés en data 12 d'agost de 2003, per la tècnica d'administració general Alicia Ferrándiz Casal.
  
En virtut de les facultats que em conferix el Decret d'Alcaldia número 1.049/2003, de data 17 de juny de 2003, i com a regidor delegat d'Urbanisme, resolc:
  
Primer
  
Sotmetre a informació pública l'estudi de detall en SUE carrer de Corretjola, promogut per Miguel Zaragosí Pons, mitjançant la publicació per un termini de 20 dies en el Diari Oficial de la Generalitat Valenciana, al tauler d'edictes i en un diari de gran difusió a la província.
  
Segon
  
Remetre avís als titulars cadastrals així com a qualsevol titular de drets que puga resultar afectat.»
  
Cosa que es fa pública perquè en prengueu coneixement.